stanford-oval/wikipedia huggingface dataset:
גוסט פורס

| --- | --- |

 שיר הנושא:  גוסט פורס, לא לפחד!
 סוגה:  הנפשה ממוחשבת, קומדיה, אקשן, הרפתקאות
 יוצרים:  ג'רמי זאג
 מדבבים:  ראו כאן
 מדבבים בעברית:  ראו כאן
 ארץ מקור:  צרפת צרפת דרום קוריאה דרום קוריאה
 שפות:  צרפתית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  26 + שני ספיישלים
 הפקה
 חברת הפקה:  Zagtoon Sunwoo Entertainment (הנפשה)
 אורך פרק:  כ-25 דקות
 שידור
 רשת שידור:  TFOU
 רשת שידור בישראל:  ערוץ דיסני ישראל
 תקופת שידור מקורית:  25 ביולי 2021 – הווה
 תקופת שידור בישראל:  25 ביולי 2021 – הווה
 קישורים חיצוניים
 www.ghostforce.com
 דף התוכנית ב-IMDb
גוסט פורס (בצרפתית: GhostForce) היא סדרת טלוויזיה צרפתית בהנפשה ממוחשבת, מסוגת קומדיה, אקשן והרפתקאות, אשר נוצרה על ידי ג'רמי זאג. הסדרה הופקה על ידי Zagtoon הצרפתית, אשר יצרה את "המופלאה: הרפתקאות ליידי באג", והונפשה על ידי Sunwoo Entertainment הדרום קוריאנית. הסדרה זמינה בשירות הסטרימינג "דיסני+".
לאחר שהוכרז שהסדרה תשודר בישראל, היא החלה את שידוריה בדיבוב עברי ב-25 ביולי 2021 בערוץ דיסני ישראל, כאשר זהו היה שידור הבכורה העולמי שלה. בצרפת פרק הבכורה של הסדרה שודר ב-21 באוגוסט 2021 בערוץ TFOU. הסדרה חודשה לעונה שנייה.
בישראל העונה הראשונה הייתה בVOD של הערוץ מ-26 ביולי 2021 ועד 20 באוקטובר 2022.
כריס קולומבוס צפוי לביים סרט לייב אקשן שמבוסס על הסדרה.
העונה השנייה צפויה להתחיל ב-2026.
הספיישל הראשון שודר לראשונה ב-28 באוקטובר 2022 בערוץ Discovery Kids באמריקה הלטינית ובצרפת שודר לראשונה ב-31 באוקטובר 2022.
הספיישל השני שודר לראשונה ב-2 בדצמבר 2023 בערוץ Discovery Kids במקסיקו ובצרפת בדיבוב האנגלי שודר לראשונה ב-15 בדצמבר 2023.
תקציר העלילה

הסדרה עוקבת אחר שלושה נערים, אנדי, מייק וליב, אשר מגנים במסווה על העיר ניו יורק בתור גיבורי על מפני רוחות רפאים. המנטורית של חבורת הנערים היא מיס ג'ונס, שעוזרת להם בעזרת מידע על הרוחות, ואם אין שום מידע על הרוחות שמופיעות אז אין לה שום דרך לעזור להם.
דמויות

אנדי - פיורי – אחד מגיבורי "גוסט פורס". אחיה הגדול של ליב. ספורטאי. חולם להיות שחקן כדורסל מפורסם כמו אבא של מייק, לו הוא משמש כאחד המעריצים הכי גדולים. מאוהב בקרלה. אוהב מאוד כדורסל. היחיד שאוכל (אוהב) את הנקניקויות המוזרות (המסריחות) של רולנד. גרוע בלימודים. ההורים שלו ושל ליב הם במאים של סדרת סרטי גיבורי על. אוהב לבלות במגרש הכדורסל ובפארק.
מייק - קראש – אחד מגיבורי "גוסט פורס". אביו הוא שחקן כדורסל מפורסם. מאוהב בצ'ארלי. הגאון שבחבורה. לא אוהב כדורסל. מצטיין בלימודים. מפחד מעכבישים. אוהב לבלות במוזיאונים, בספריות ובפארק.
ליב - מיסט – אחת מגיבורי "גוסט פורס". אחותו הקטנה של אנדי. אוהבת לנגן בגיטרה חשמלית. לה למייק ולאנדי יש להקה והם מופיעים בה לעיתים רחוקות. החברה הכי טובה שלה היא צ'ארלי. לליב יש חולשה לרוחות חמודות. אחד הדברים האהובים עליה הוא להיתעמן ב"גוסט פורס" ולחקור על רוחות רפאים חדשות. מעריצה של מיס ג'ונס. ההורים שלה ושל אנדי הם במאים של סדרת סרטי גיבורי על. אוהבת לבלות במעבדה של מיס ג'ונס, במוזיאונים ובפארק.
מיס ג'ונס – מדענית גאונה שעובדת בתור מורה למדעים. מגייסת את אנדי, מייק וליב לצוות "גוסט פורס", אשר היא משמשת כמנטורית שלהם. בעברה גם נלחמה ברוחות רפאים. חצי רוח בעצמה ומחזיקה בתוכה כוחות בו.עזרה ליבנות את גלובו. עבר מסתורין!  מנג'סת את גלובו תמיד בעבודתה האישיות ולהנאה.
גלובו – רובוט המחזיק כוחות בו ויכולות מסתוריות שמיס ג'ונס לא הצליחה להאיר. אחד מגיבורי "גוסט פורס". מי שבנה את גלובו היה בחור מהעבר של מיס ג'ונס.
מדבבים

הדיבוב העברי בוים על ידי תמי ברק, והופק על ידי עדי וולוצקי.
| שם הדמות | מדבב/ת בצרפתית | מדבב/ת בעברית |
| --- | --- | --- |
| אנדי - פיורי | אנצו ראטיטו | יהונתן מגון |
| מייק - קראש | ארווה גרול | עמית רייס |
| ליב - מיסט | לורה פיליו | נויה דואני |
| מיס ג'ונס | מארי דיוט | תמי ברק |
| ראג'אט | עמנואל גאריז'ו | אפיק רוזן |
| בובי | עמנואל גאריז'ו | סער בדישי |
| מרלו | עמנואל גאריז'ו | סער בדישי |
| מר קולינס | עמנואל גאריז'ו | גילן שחף |
| סרג' - האיש הסולארי | עמנואל גאריז'ו | גילן שחף |
| גלובו | עמנואל גאריז'ו | דן קיזלר (עונה 1 פרקים 1-13) אורי זלצמן (פרק 14 ואילך) |
| פרופסור פסקל | פרד קולאס | דן קיזלר (עונה 1 פרקים 1-13) אורי זלצמן (פרק 14 ואילך) |
| ג'יי בייקר | פרד קולאס | קובי ליקורמן |
| דרייק | פרד קולאס | נדב ירושלמי |
| סגן קלאהן | פרד קולאס | אמנון וולף |
| נולאן קאסטנטי | פרד קולאס | צביקה שוורצברג |
| רולנד | לא ידוע | צביקה שוורצברג |
| מליסה בייקר | מארי דיו | מייה קדוש |
| צ'ארלי | מארי דיו | מאיה ליבני |
| קרלה | מארי דיו | איה שני |
| ג'יין | לור פיליו | אלונה אלכסנדר |
| סטייסי | לור פיליו | מאיה לוז |
שידור

| עונה | עונה | מספר פרקים | תקופת שידור מקורית> שידור ראשון | תקופת שידור מקורית> שידור אחרון | תקופת שידור בארצות הברית ארצות הברית> שידור ראשון | תקופת שידור בארצות הברית ארצות הברית> שידור אחרון | תקופת שידור בצרפת צרפת> שידור ראשון | תקופת שידור בצרפת צרפת> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- | --- | --- | --- |
|  | 1 | 26 | 25 ביולי 2021 | 25 באוגוסט 2022 | 4 באוקטובר 2021 | 7 באוקטובר 2022 | 21 באוגוסט 2021 | 13 בנובמבר 2022 | 25 ביולי 2021 | 22 בספטמבר 2022 |
|  | ספיישלים | ספיישלים | 28 באוקטובר 2022 | יפורסם בהמשך | יפורסם בהמשך | יפורסם בהמשך | 31 באוקטובר 2022 | יפורסם בהמשך | יפורסם בהמשך | יפורסם בהמשך |
|  | 2 | 26 | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך |
ספיישלים

| שם הספיישל בעברית | שם הספיישל בצרפתית | תאריך שידור מקורי> תאריך שידור | תאריך שידור מקורי> ארץ שידור | תאריך שידור מקורי> ערוץ שידור | תאריך שידור בצרפת צרפת | תאריך שידור בישראל ישראל |
| --- | --- | --- | --- | --- | --- | --- |
| יפורסם בהמשך | Grump King | 28 באוקטובר 2022 | אמריקה הלטינית | Discovery Kids | 31 באוקטובר 2022 | יפורסם בהמשך |
| יפורסם בהמשך | Panikokado | 2 בדצמבר 2023 | מקסיקו מקסיקו | Discovery Kids | 15 בדצמבר 2023 | יפורסם בהמשך |
| יפורסם בהמשך | Origins | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך |
הערות שוליים

↑  אפי טריגר, יולי 2021 בערוצי דיסני, באתר פופ טארטס
↑  שי שגב, חדש בטלוויזיה: יום ראשון, 25 ביולי 2021, באתר ג'ירפה, 24 ביולי 2021
↑  הועלה ישירות לשירות ה-VOD של הערוץ
רעף

גג רעפים
רעף הוא לוח המיוצר מחומרים עמידים נגד חדירת מים וחום, כגון חרס, אבן, לווחה, חרסינה, עץ וזכוכית, ומשמש לקירוי גגות.
רעפי הגג מונחים בחפיפה, ומטרתם להגן על המבנה מפני משקעים כמו גשם או שלג. הרעפים המסורתיים עשויים מחומרים זמינים מקומיים כמו חימר או צפחה. מאוחר יותר יוצרו אריחים מחומרים כמו בטון ופלסטיק.
אפשר לחבר רעפים בדבק או באמצעות ברגים או מסמרים, ובמקרים מסוימים הרעפים שמשתלבים בחלק החופף שלהם מאפשר מערכות משתלבות התומכות בעצמן. רעפים מכסים בדרך כלל מערכת תחתית, האוטמת את הגג מפני חדירת מים.
עקרונות הבנייה ברעפים בימינו דומים לגגות הרעפים שבנו היוונים והרומאים במאה השישית לפני הספירה. ברוב מדינות העולם המפותח מקורים מרבית בתי המגורים ברעפי חרס או בטון. הרעף הוא האלמנט החיצוני ביותר במערכת הגג, ועל כן נמצא חשוף לפגעי הטבע: חום וקור, קרינה, קרח, פיח. מידותיו הקטנות ואופן חיבורו לגג מאפשרים לו לספוג הפרשי חום וקור קיצוניים ללא עיוותים ופגעים במבנה הגג. עיצובו של הרעף נשאר כמעט ללא שינוי מאז החל ייצורו המודרני התעשייתי, אשר איפשר נעילה מדויקת בין מרכיביו.
רעפים המונחים על קורות עץ ואגדים מתועדים כבר לפני 4,000 שנה ועדיין משמשים ונחשבים ברחבי העולם כשיטת הקירוי המועדפת בבניית בתי מגורים. השיטה התפתחה בשני מוקדים במקביל: בסין וביוון העתיקה. במזרח הקרוב ובאגן הים התיכון נפוץ הגג הרומי/יווני הבנוי משני חלקים: הטיגולה (התחתון) והאימבריקס (העליון). השיטה נמצאת עד היום בשימוש נרחב ללא כל שינוי בארצות הלטיניות (יוון, צרפת, פורטוגל ואיטליה). גגות רעפים כאלו נבנו בהרחבה בארץ ישראל עד המאה השביעית והכיבוש הערבי. גג הרעפים הלטיני הוא בעל שיפוע מתון בניגוד לגג הצפון אירופאי שהתפתח ממסורת של קירוי בלוחות עץ. רעפי חרס לא עברו צפונה מהאלפים עד למאה ה-8 לספירה. הם נקלטו בצפון אירופה בתחילת המאה ה-11 בצורת לוחות שטוחים בעלי חפיפה כפולה ומשולשת, בשונה מהגג הלטיני עם החפיפה הבודדת. השם לרעף המסורתי בשפות הצפון אירופאיות הוא אריח Zigel Tile.
גג האריחים הצפון אירופאי המסורתי שונה מהלטיני:
מבנה קורות עץ מסיבי הנושא משקל כפול ומשולש.
אריחים שטוחים וצפופים עם חפיפה כפולה אשר אינם דורשים כל שכבת איטום תחתונה.
שיפוע חזק מעל 45% למניעת חדירת מים קפילרית. ללא כל קשר לשלג.
ב-1920 הופיעו לראשונה רעפי בטון ננעלים מתועשים באנגליה. רעפי הבטון מיוצרים בתהליך שונה מרעפי החרס ונפוצים מאוד ברחבי העולם.
בשוק העולמי המתועש מקורים מדי שנה כ-1.5 מיליארד מ"ר של גגות רעפים, כ-50% רעפי חרס וכ-50% רעפי בטון.
רעפי מרסיי

באמצע המאה ה-19 הופיעו רעפי חרס מתועשים מדויקים וננעלים, אשר יוצרו בבלגיה ובצרפת. רעפים אלו אשר הגיעו גם לארץ ישראל וכונו כאן רעפי "מרסיי" החליפו בכל רחבי העולם את שיטות הקירוי המסורתיות. עם הזמן נבנו בארץ ישראל מספר מפעלים לייצור מקומי של רעפי מרסיי, בעיקר על ידי הקהיליה הטמפלרית בירושלים.
הערות שוליים

↑  CLAY TILE ROOFING, https://ludowici.com/, ‏2022
↑  אהוד גלילי, "ספינת הרעפים" מחיפה, חיפה - בטאון העמותה לתולדות חיפה גיליון 21, 2023, עמ' 42-35
| --- | --- |
בקרת זהויות :  NLI: 987007536569005171  BNE: XX557017  BnF: cb119731129 (data)  GND: 4140261-3  LCCN: sh85135357  LNB: 000333875  NDL: 00565242  NKC: ph121982
רן אפלברג

| --- | --- |
אין תמונה חופשית
 לידה:  24 ביולי 1973 (בן 51) ישראל גבעתיים, ישראל
 מדינה:  ישראל 
 מקום לימודים:  תלמה ילין 
 פרופיל ב-IMDb
 
רן אפלברג (נולד ב-24 ביולי 1973) הוא שחקן, תסריטאי, מחזאי וסופר ישראלי.
ביוגרפיה

אפלברג נולד וגדל בגבעתיים. בנעוריו למד ב"תיכון תלמה ילין".
בגיל 23 כתב וביים את המחזה "מסיבת התחתונים של אודי ושאול פיטה" שזכה בפרס "יוצר השנה" מטעם תיאטרון הפרינג' בתל אביב. על הצגתו השנייה, "שובן של הגרביים הרצחניות", זכה בפרס ראשון בפסטיבל עכו.
כתסריטאי, כתב בין היתר את התסריטים לסרטים ולסדרות הטלוויזיה: "בשורות טובות" (2007), "אין בעיה" (2009), "גבוה וגרינבאום" (2011), "ילד טוב ירושלים" (2016) ויצירות נוספות.
כשחקן, שיחק בין היתר בסדרות: "זהו זה!", "קריאת כיוון", "עשרים פלוס", "גבוה וגרינבאום" - סדרה שאותה גם יצר וכתב, "החממה", "ישראל" וסדרות נוספות.
ב-1985 שיחק בסרטו של  יגאל מוסינזון "חסמבה ושודדי הסוסים".
ב-1989 שיחק בסרטו של נפתלי אלטר "כח משיכה".
בשנת 2020 שיחק בתפקיד אורח בסדרה "קופה ראשית".
כסופר, פרסם שני ספרים הכוללים סיפורים קצרים פרי עטו: "חלומות על אהבה" (2014) ו"לחבק לך את הלב" (2017). ב-2022 פרסם את ספר המתח ״האישה שהפסיקה להרגיש״.
אוליגודנדרוגליומה אנפלסטית

וידאו של סימולציית גידול גידול (אוליגודנדרוגליומה אנפלסטית). הסימולציה בוצעה במשך 2600 ימים מתחילת הגידול (תא מקורי אחד) עם מגבלת גילוי של תא אחד למ"מ-2.
אוליגודנדרוגליומה אנפלסטית היא גידול נוירו-אפיתליאלי שמניחים כי נובע מאוליגודנדרוציט, סוג של תא גליה. בסיווג ארגון הבריאות העולמי (WHO) של גידולי מוח, אוליגודנדרוגליומה אנפלסטית מסווגת כדרגה III במהלך המחלה הם יכולים להידרדר לאוליגודנדררוגליומה ממאירה ביותר בדרגה IV.הרוב המכריע של אוליגודנדרגליומה מתרחש באופן ספורדי, ללא סיבה מוכחת וללא העברה בתוך משפחה.
סימנים וסימפטומים

התקפים של אפילפסיה.
תסמינים של אוליגודנדרוגליומה אנאפלסטית עשויים לכלול:
תסמינים
התקף
כאב ראש
חולשה בצד אחד של הגוף
קשיי שפה
שינויי התנהגות ואישיות
בעיות שיווי משקל ותנועה
בעיות זיכרון.
פתוגנזה

אוליגודנדררוגליומה אנאפלסטית (ממאירה) שייכת לקבוצת הגליומות המפוזרות ונובעת במערכת העצבים המרכזית (מוח וחוט שדרה) מתאי גזע מקדימים של אוליגודנדרוציטים. גידול זה מופיע בעיקר בגיל העמידה בשיא שכיחות ב-4 ו-5 עשורים של החיים.
תמונה היסטופתולוגית של אוליגודנדרוגליומה אנאפלסטית במוח. Hematoxylin ו eosin צביעה.
כשאתם מתקרבים, שימו לב לצורות הלא סדירות של תאים וגרעינים.
IDH1 R132H באוליגודנדרוגליומה אנאפלסטית
אבחון

הליך האבחון העיקרי הוא הדמיית תהודה מגנטית (MRI). לפעמים, מלבד אבחון שגרתי, מטבוליזם ברקמות מצולם באמצעות טומוגרפיה של פליטת פוזיטרונים (PET). האבחנה מאושרת על ידי בדיקת רקמות עדינות לאחר הניתוח. אוליגודנדרוגליומה אנפלסטית מראים לעיתים קרובות אובדן של חומר גנטי. בערך 50 עד 70 %מ-WHO Oligodendroglioma אנאפלסטי דרגה III מראים איבודים אללים משולבים בזרוע הקצרה של כרומוזום 1 (1p) ובזרוע הארוכה של כרומוזום 19 (19q). שינוי זה נקרא בעיקר "1p/19q Co-removal". זה יכול להיחשב מועיל עבור המטופל וגורם לתגובה לטיפול בהקרנות או כימותרפיה לסיכוי יותר. הכינוי של אוליגודנדרוגליומה דרגה III (דרגה גבוהה) כולל בדרך כלל אבחנות קודמות של אוליגודנדרוגליומה אנפלסטית או ממאירה.
Cyberknife יכול לשמש לטיפול באוליגודנדרוגליומה אנאפלסטית.
תֶרַפּיָה

עם פרוקרבזין, לומוסטין ווינקריסטין (PCV) הוועדיף להסיר את הגידול הנראה ב-MRI בצורה מלאה ככל האפשר, בתנאי שמיקום הגידול מאפשר זאת. מכיוון שתאי אוליגודנדרוגליומה אנאפלסטית כבר נדדו לרקמת המוח הבריאה שמסביב בזמן האבחון, הסרה כירורגית מלאה של כל תאי הגידול אינה אפשרית. הסמן "1p/19q codeletion" משחק תפקיד חשוב יותר ויותר בבחירת הטיפולים והשילובים הטיפוליים. מכיוון שגידול זה גורם לחיבה רפויה (מצב רפואי מתקדם לאט הקשור לכאב מועט או ללא כאב) ולתחלואה הפוטנציאלית הקשורה לנוירוכירורגיה, כימותרפיה וטיפול בקרינה, רוב הנוירו-אונקולוגים יתרגלו בתחילה המתנה ערנית ויטפלו בחולים באופן שמרני. טיפול סימפטומטי כולל לרוב שימוש בתרופות נוגדות פרכוסים להתקפים וסטרואידים לנפיחות במוח. להמשך טיפול, הקרנות או כימותרפיה עם טמוזולומיד או כימותרפיה כחו כיעילים והיה המשטר הכימותרפי הנפוץ ביותר לטיפול באוליגודנדרוגליומה אנאפלסטית.
פּרוֹגנוֹזָה

19שיעור הישרדות יחסי לאחר 5 שנים: 20 עד 44 שנים, 76%. 45-54 שנים, 67%. 55-64 שנים, 45%. פרוקרבזין, לומוסטין ווינקריסטין נמצאים בשימוש מאז מאי 75. במשך 48 שנים, אפשרויות טיפוליות חדשות נבדקו באופן קבוע בניסויים טיפוליים לשיפור הטיפול באוליגודנדרוגליומה אנאפלסטית.
מחקר

זה היה התגלית כי neoplasms לתקשר אחד עם השני ברשת גדולה, להחליף חומרים חיוניים להישרדות, ובכך להפחית את ההשפעות של קרינה או כימותרפיה. תקשורת מקוונת גם משחק תפקיד חשוב בהתפשטות המחלה. תאי הגידול אף מחוברים לתאי עצב בריאים ומקבלים מהם אותות ישירים – דבר המאפשר לגידולים לגדול מהר יותר. המנגנונים הנחקרים לא רק מספקים הסברים חדשים ביסודם לצמיחה אגרסיבית מאוד של סוג זה של גידול. הם גם מציעים גישות לטיפולים חדשים כדי לעצור את הצמיחה של גידולי מוח ולהפוך את הטיפולים הקיימים ליעילים יותר. כך, שיבוש ואף הרס רשתות תאי הגידול הופך לעיקרון טיפולי חדש לחלוטין באונקולוגיה, כאשר המחקרים הקליניים הראשונים מבוססים על ממצאים אלה.
לקריאה נוספת

Weller M, van den Bent M, Preusser M, Le Rhun E, Tonn JC, Minniti G, Bendszus M, Balana C, Chinot O, Dirven L, French P, Hegi ME, AS Jakola, M. Platten, P. Roth, R. Rudà, S. Short, M. Smits, MJ Taphoorn, A. von Deimling, M. Westphal, R. Soffietti, G. Reifenberger, W. Wick: EANO הנחיות לאבחון וטיפול בגליומות מפוזרות בבגרות. בתוך: הערכות טבע. אונקולוגיה קלינית. כרך 18, מספר 3, 03 2021, עמ'. 170-186, DOI:10.1038/s41571-020-00447-z, PMID 33293629, PMC 7904519 (סקירה).
הערות שוליים

↑  Louis DN, Ohgaki H, Wiestler OD, Cavenee WK, Burger PC, Jouvet A, Scheithauer BW, Kleihues P (באוגוסט 2007). "The 2007 WHO classification of tumours of the central nervous system". Acta Neuropathol. 114 (2): 97–109. doi:10.1007/s00401-007-0243-4. PMC 1929165. PMID 17618441. {{cite journal}}:  (עזרה)
1 2  Radboud universitair medisch centrum. "highly malignant oligodendroglioma, grade IV" (PDF). www.radboudumc.nl/ (בהולנדית). pp. 46–48.
↑  Sandberg, Julian (2022-03-06). "Oligodendrogliom, hjärntumör: orsaker, symtom och behandlingar" [Oligodendroglioma brain tumor: causes, symptoms and treatments].
↑  administrador (5 בפברואר 2020). "Anaplastic oligodendroglioma, IDH-mutant & 1p/19q-codeleted" (באנגלית). {{cite news}}:  (עזרה)
↑  "Radiosurgery/Cyberknife". Stanford School of Medicine. אורכב מ-המקור ב-3 בספטמבר 2007. נבדק ב-8 בפברואר 2019. {{cite web}}:  (עזרה)
1 2  "Survival Rates for Selected Adult Brain and Spinal Cord Tumors". American Cancer Society. נבדק ב-8 בינואר 2021. {{cite web}}:  (עזרה)
1 2  Ostrom, Quinn T.; Gittleman, Haley; Liao, Peter; Vecchione-Koval, Toni; Wolinsky, Yingli; Kruchko, Carol; Barnholtz-Sloan, Jill S. (באוקטובר 2017). "CBTRUS Statistical Report: Primary brain and other central nervous system tumors diagnosed in the United States in 2010–2014". Neuro-Oncology. 19 (S5): v1–v88. doi:10.1093/neuonc/nox158. PMID 29117289. {{cite journal}}:  (עזרה)
↑  Gutin PH, Wilson CB, Kumar AR, Boldrey EB, Levin V, Powell M, Enot KJ (במאי 1975). "Phase II study of procarbazine, CCNU, and vincristine combination chemotherapy in the treatment of malignant brain tumors". Cancer. 35 (5): 1398–404. doi:10.1002/1097-0142(197505)35:5<1398::aid-cncr2820350524>3.0.co;2-c. PMID 1122488. {{cite journal}}:  (עזרה)
↑  Winkler F, Venkatesh HS, Amit M, Batchelor T, Demir IE, Deneen B, Gutmann DH, Hervey-Jumper S, Kuner T, Mabbott D, Platten M, Rolls A, Sloan EK, Wang TC, Wick W, Venkataramani V, Monje M (באפריל 2023). "Cancer Neuroscience: State of the Field, Emerging Directions". Cell (Recension). 186 (8): 1689–1707. doi:10.1016/j.cell.2023.02.002. PMID 37059069. {{cite journal}}:  (עזרה)תחזוקה - ציטוט: שימוש בפרמטר authors (link)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רבי אלעזר בן דורדיא

רבי אלעזר בן דורדיא היה אדם שחי בתקופת התנאים כרשע וביום מותו חזר בתשובה. סיפורו מובא כברייתא בתלמוד הבבלי, ומשמש דוגמה בסיפורי מוסר השכל רבים כיצד אדם יכול לשנות את גורלו אפילו רגע קט לפני מותו ולהטות כף המאזניים מחובה לזכות. עוד משמש סיפורו דוגמה לכך שמקבלים את תשובתו של אדם אפילו רשע גמור, ולא מזכירים לו את עוונותיו כלל אלא אדרבא שנחשב צדיק.
הסיפור התלמודי

בגמרא מובא שרבי אלעזר לא הניח בעולם זונה שלא בא עליה, וכאשר עשה תשובה "הניח ראשו בין ברכיו וגעה בבכיה עד שיצתה נשמתו, יצתה בת קול ואמרה רבי אלעזר בן דורדיא מזומן לחיי העולם הבא", ועליו בכה רבי יהודה הנשיא ואמר "יש קונה עולמו בשעה אחת", ולא די שמקבלים אותו אלא אף קוראים לו "רבי".
אמרו עליו על רבי אלעזר בן דורדיא שלא הניח זונה אחת בעולם שלא בא עליה.
 פעם אחת שמע שיש זונה אחת בכרכי הים והייתה נוטלת כיס דינרין בשכרה. נטל כיס דינרין והלך ועבר עליה שבעה נהרות.
 בשעת הרגל דבר הפיחה, אמרה: כשם שהפיחה זו אינה חוזרת למקומה, כך אלעזר בן דורדיא אין מקבלין אותו בתשובה.
 הלך וישב בין שני הרים וגבעות, אמר: הרים וגבעות בקשו עלי רחמים!
 אמרו לו עד שאנו מבקשים עליך, נבקש על עצמנו שנאמר כִּי הֶהָרִים יָמוּשׁוּ וְהַגְּבָעוֹת תְּמוּטֶנָה.
 אמר: שמים וארץ, בקשו עלי רחמים!
 אמרו: עד שאנו מבקשים עליך נבקש על עצמנו שנאמר כִּי שָׁמַיִם כֶּעָשָׁן נִמְלָחוּ וְהָאָרֶץ כַּבֶּגֶד תִּבְלֶה.
 אמר: חמה ולבנה בקשו עלי רחמים!
 אמרו לו: עד שאנו מבקשים עליך נבקש על עצמנו שנאמר וְחָפְרָה הַלְּבָנָה וּבוֹשָׁה הַחַמָּה.
 אמר: כוכבים ומזלות בקשו עלי רחמים!
 אמרו לו: עד שאנו מבקשים עליך נבקש על עצמנו שנאמר וְנָמַקּוּ כָּל צְבָא הַשָּׁמַיִם.
 אמר: אין הדבר תלוי אלא בי.
 הניח ראשו בין ברכיו וגעה בבכיה עד שיצתה נשמתו.
 יצתה בת קול ואמרה: רבי אלעזר בן דורדיא מזומן לחיי העולם הבא.
במפרשים

על פי חז"ל, בעל תשובה, לא רק שחטאיו נמחלים לו, אלא שחכמי ישראל הפליגו במעלתו כדברי רבי אבהו, שאמר:
מקום שבעלי תשובה עומדין, צדיקים גמורים אינם עומדין
וכן בדברי הרמב"ם:
ואל ידמה אדם בעל תשובה שהוא מרוחק ממעלת הצדיקים, מפני העונות והחטאות שעשה. אין הדבר כן, אלא אהוב ונחמד הוא לפני הבורא כאילו לא חטא מעולם. ולא עוד אלא ששכרו הרבה, שהרי טעם טעם החטא, ופירש ממנו וכבש יצרו. אמרו חכמים מקום שבעלי תשובה עומדין אין צדיקים גמורין יכולין לעמוד בו. כלומר, מעלתן גדולה ממעלת אלו שלא חטאו מעולם, מפני שהן כובשים יצרם יותר מהם.
בספר "אמרי חן" מסביר הרב חיים בן סניור את המשמעות של "מזומן לחיי העולם הבא":
בספור עם רבי אלעזר בן דורדיא ראינו שמצבו הרוחני היה לכאורה בלתי הפיך, ובכל זאת זכה להגיע לחיי העולם הבא ולהכריז עליו "רבי אלעזר בן דורדיא מזומן לחיי העולם הבא" (תלמוד בבלי, מסכת עבודה זרה, דף י"ז, עמוד א'). 
מסביר הרב בן יהוידע כי הדרגה של מזומן לחיי העולם הבא גבוהה יותר מן הדרגות "יש לו חלק לעולם הבא" או "בן העולם הבא".
 לדרגה זו זכה רק לאחר שהתפלל ובקש מהבריאה כולה לבקש עליו רחמים. רבי אלעזר בן דורדיא הבין שצריך להתפלל ולבקש רחמים ובכך הסכים גם למסור נפש.
ראו גם

חוזרים בתשובה תלמודיים נוספים:
ריש לקיש
יוסף משיתא
הערות שוליים

↑  ספר ישעיהו, פרק נ"ד, פסוק י'
↑  ספר ישעיהו, פרק נ"א, פסוק ו'.
↑  ספר ישעיהו, פרק כ"ד, פסוק כ"ג.
↑  ספר ישעיהו, פרק ל"ד, פסוק ד'.
| --- | --- |
בקרת זהויות :  NLI: 987007502746505171  VIAF: 308279630   WorldCat (עם VIAF): 308279630
חסידות זוטשקא

| --- | --- |

רבי יצחק אייזיק רוזנבוים, האדמו"ר הראשון
 שורשים, סיווג והנהגה
 דת:  יהדות 
 קבוצה:  תנועת החסידות
 התפלג מ:  חסידות נדבורנה
 מקום ייסוד:  זוטשקא, צ'רנוביץ
 מייסד:  יצחק אייזיק רוזנבוים
 אדמו"ר:  אשר ישעיה רוזנבוים
 
חסידות זוטשקא היא חצר חסידית משושלת נדבורנה. האדמו"ר הראשון היה רבי יצחק אייזיק רוזנבוים.
רבי נתן דוד רוזנבוים (מימין) עם האדמו"ר מוויז'ניץ (במרכז)
תולדות החסידות > הדור הראשון

רבי יצחק אייזיק רוזנבוים (ה'תרס"ו–ה'תש"ס) היה בנו של רבי איתמר מנדבורנא. כיהן כרב ואדמו"ר בעיירה זוטשקא Jucica Veche (Sadhirskyi District) שבבוקובינה ובהמשך בוואשקוביץ. לאחר השואה התגורר בניו יורק, באיסט סייד ובקראון הייטס.
בשנת ה'תשל"ג (1973) לאחר פטירת אביו, עלה לישראל והחל לכהן בבית מדרשו של אביו בשכונת יד אליהו בתל אביב. בשנת ה'תשמ"א עבר לבני ברק. ייסד את מפעל שונה הלכות, שבמסגרתו נבחנים מאות אברכים ובחורים מדי חודש על שולחן ערוך ומשנה ברורה הלכות שבת.
נפטר בי"ד בתמוז ה'תש"ס.
תולדות החסידות > הדור השני

את מקומו מילא בנו הצעיר רבי נתן דוד רוזנבוים (ד' בסיוון ה'תש"ה (1945) - כ"ז בשבט ה'תשע"ט (2019)). נולד ברומניה, ובילדותו עברה משפחתו לארצות הברית. נישא לבת רבי מרדכי מזוויהל.
כיהן כמנהל רוחני במוסדות חינוך של חסידות בעלז בוויליאמסבורג ושל חסידות גור בבורו פארק. בשנת תשל"ג עלה יחד עם אביו לישראל, וכיהן כמנהל הרוחני של תלמודי התורה של חסידות דושינסקיא ושל חסידות סרט ויז'ניץ בבני ברק.
בשנת תש"ס נפטר אביו, והוא החל לכהן כאדמו"ר מזוטשקא, עד לפטירתו בשנת תשע"ט.
על פי צוואתו מונו ארבעת בניו לאדמו"רים. בין חתניו: רבי אלימלך בידרמן - משפיע חסידי בולט, רבי חיים לייפר - האדמו"ר מטמשוואר באלעד, ורבי מנחם קאליש - האדמו"ר מאמשינוב בבורו פארק.
תולדות החסידות > הדור השלישי

לאחר פטירת רבי נתן דוד הוכתרו ארבעת בניו לאדמו"רים:
רבי אשר ישעיה, האדמו"ר בבני ברק בבית מדרשו של אביו. חתנו של רבי יעקב מושקוביץ משאץ, משפיע בישיבת באבוב ור"מ בישיבת צ'רנוביל. התפרסם גם כמלחין.
רבי גדליה משה, האדמו"ר מזוטשקא-אמסנא, פתח בית כנסת בבני ברק והקים ישיבה קטנה כלל חסידית בשם "תורת דוד", על שם אביו האדמו"ר מזוטשקא וסבו רבי נתן דוד הולנדר, רבה של אמסנא. חתנו של רבי אברהם יחיאל למברגר ממאקאווא בני ברק.
רבי שלמה – האדמו"ר מזוטשקא ירושלים, הקים בית מדרש בירושלים ומשמש משפיע בישיבת טשעבין בירושלים. חתנו של רבי יעקב אשר קאפף, האדמו"ר מלעלוב ברנוביץ'.
רבי מרדכי (נולד אלול תשל"ט), אדמו"ר מזוטשקא במונסי. חתן רבי יהושע לייפר.
ענף קראקאס

רבי מאיר (ה' סיון ה'תרפ"ח 1928, - ג' אלול ה'תשפ"א 2021), בנו של רבי יצחק אייזיק כיהן כרב בקראקאס ולאחמ"כ כאדמו"ר מקראקאס. התגורר בארצות הברית.
ענף סטניסלב

בן אחר של רבי יצחק אייזיק, היה רבי ישראל (ה'תרצ"א, 1931 – כ"א בחשוון ה'תש"ע, 2009), שכיהן בחיי אביו כאדמו"ר מסטניסלב במונסי. היה חתן רבי מנחם שלמה טויב מקאלוב. חלק מבניו מכהנים כאדמו"רים:
רבי זונדל ישכר דב (בערל), מכהן כממלא מקומו בבית המדרש במונסי. הקים ישיבה קטנה במקום, ולו חסידים.
רבי משה (נולד כ"ה בכסלו ה'תש"ל), האדמו"ר מסטניסלב בביתר עילית. חתן רבי דוד לייפר מנדבורנא אראד. הקים בביתר כולל אברכים "תפארת ישראל" על שם אביו. קודם לכן היה ראש כולל ורב קהילת קאלוב בביתר.
רבי יהודה, מכהן כאדמו"ר מלינסק, בבני ברק. חתן קרוב משפחתו רבי אליעזר זאב מראחוב.
יעקב ברמן (קצין משטרה)

| --- | --- |
אין תמונה חופשית
 לידה:  1974 (בן 51 בערך) ברית המועצות
 תאריך עלייה:  1991
 מדינה:  ישראל ישראל
 השתייכות:   משטרת ישראל
 תקופת הפעילות:  מ-1993
 דרגה:    תת ניצב
 תפקידים בשירות
 לוחם בימ"ס  מפקד פלגה בימ"ס איו"ש  מפקד ימ"ס ירושלים  מפקד ימ"ס איו"ש  מפקד תחנת רחובות  סגן מפקד מרחב שפלה  מפקד יחידת אתג"ר  מפקד מג"ב חוף  מפקד מג"ב ירושלים
 עיטורים
   עיטור העוז   עיטור האומץ
 
יעקב ברמן (נולד ב-1974) הוא קצין במשטרת ישראל בדרגת תת-ניצב המכהן כמפקד מג"ב ירושלים. ברמן עוטר בעיטור העוז של צה"ל ובעיטור האומץ של משטרת ישראל על פועלו ביחידת המסתערבים של משמר הגבול.